UPUTE AUTORIMA

Časopis *Historijska traganja* Instituta za historiju Univerziteta u Sarajevu objavljuje sljedeće kategorije članaka:

1. izvorne naučne radove
2. stručne članke
3. historijsku građu
4. prikaze knjiga

Kategoriju rada predlaže autor, a konačnu odluku donosi Redakcija u konsultaciji s recenzentima.

**Oprema rukopisa**

Radovi trebaju sadržavati:

1. naslov rada
2. ime i prezime autora
3. naziv institucije i adresa
4. e-mail adresa
5. apstrakt i ključne riječi
6. tekst sa fusnotama
7. zaključak

Rad treba biti napisan fontom *Times New Roman*, veličine 12 pt i proredom 1,5, dok se fusnote pišu veličinom 10, a prored je jednostruk. Obimom rad ne smije prelaziti 32 kartice teksta (jednu karticu čini 1800 znakova s razmacima).

Radovi podliježu dvostrukoj anonimnoj recenziji pri čemu se ne otkriva identitet ni autora ni recenzenata. Objavljuju se samo oni radovi koji dobiju dvije pozitivne recenzije.

Autori objavljenih radova dobivaju tri primjerka *Historijskih traganja*.

UPUTE ZA NAVOĐENJE BILJEŽAKA U TEKSTU

1. ime i prezime autora – kurent
2. naslov knjige – kurziv
3. naslov članka – kurziv
4. naslov časopisa – kurziv
5. naslov novina – kurziv
6. Isto – kurent

Citiranje knjiga:

Ibrahim Kemura, *Narodna uzdanica*, Sarajevo: Bošnjački institut, Institut za istoriju, 2003, 51-66. (Kod broja stranice se ne mora koristiti skraćenica str. ili s. nego se samo piše broj stranice).

Isto, 79.

Kad se isto djelo ponovo navodi u tekstu na drugom mjestu, treba upotrijebiti skraćeni naziv, naprimjer:

I. Kemura, *Narodna uzdanica*, 52.

Citiranje članaka:

Ibrahim Karabegović, „U povodu četrdesetogodišnjice postojanja i rada Instituta za istoriju“, *Prilozi*, Sarajevo: Institut za istoriju, 2000, br. 29, 39-44.

Isto, 40.

Citiranje priloga u knjigama ili zbornicima radova:

Boris Nilević, „Srednjovjekovna Bosna i Osmansko carstvo“, u: *Bosna i Hercegovina i svijet*. Zbornik radova , Sarajevo: Institut za istoriju, 1996, 65- 74.

Kad se isti članak ponovo navodi u tekstu na drugom mjestu, treba upotrijebiti skraćeni naziv, naprimjer:

B. Nilević, „Srednjovjekovna Bosna“, 68.

Citiranje novina:

„Branko Mikulić: Kako sam *vladao* Bosnom. Tito nas nije saslušavao“, *Naši dani*, br. 970, 23. 6. 1989, 36-39.

Citiranje arhivskih fondova:

Arhiv Bosne i Hercegovine, (dalje: ABiH) Sarajevo, Vlada Narodne Republike Bosne i Hercegovine 1945-1953 (dalje: VLBiH), kutija 15, signatura 123/46

Citiranje izvora sa World Wide Weba:

Grad Sarajevo. Jedinstven informacioni sistem grada Sarajeva. [http://www.sarajevo.ba/aktivnosti/Jisg.htm /](http://www.sarajevo.ba/aktivnosti/Jisg.htm%20/) 25. 2. 1999. (pristupljeno X.X. XXXX.)